 Ilu 30  Okwu Egọ nwa Jeke, okwu gbara ọkpụrụkpụ. Okwu dimkpa gwara Itiel, bụ nke ọ gwara Itiel na Yukal.Nihi na adị m nzuzu karịa onye ọ bụla ọzọ, adịghịkwa m aghọta ihe dị ka ụmụ mmadụ si aghọta;amụtaghịkwa m ihe bụ amamihe; ọ bụkwa ihe ọmụma nke Onye Kasị Nsọ ka m na-amaghị.Ònye rịgoworo neluigwe, ka o wee rịdata? Ònye jiworo ọbụ aka ya abụọ kpokọta ifufe? Ònye jiworo ákwà mgbokwasị kechie mmiri? Ònye meworo ka nsọtụ niile nke ụwa dịrị? Gịnị bụ aha ya, gịnịkwa bụ aha ọkpara ya, ma ọ bụrụ na ị maara?Okwu niile Chineke kwuru bụ nke a nụchara anụcha. Ya onwe ya bụụrụ ndị na-agbaba nime ya ọta.Atụkwasịla ihe ọ bụla nokwu ya, ka ọ ghara ịbara gị mba, ka ị gharakwa ịbụ onye ụgha.Ihe abụọ ka m rịọworo gị. Ahapụla imere m ha tupu mụ anwụọ.Mee ka ụgha na okwu ụgha dị anya nebe m nọ. Emela ka m daa ogbenye, enyekwala m akụnụba. Ka m rie nri e kenyere m,ka afọ ghara iju m, m wee gọnahụ gị, sị: Ònye bụ Jehova? ka m gharakwa ịda ogbenye, m wee zuo ohi ma metọọ aha Chineke m.Ekwutọla onye na-eje ozi ná ntị nna ya ukwu, ka o wee ghara ịkọcha gị, ka i wee ghara ịbụ onye ikpe mara.E nwere ọgbọ nke na-akpọ ọbụna nna ya iyi, nke na-adịghịkwa agọzi ọbụna nne ya.E nwere ọgbọ nke dị ọcha nanya onwe ya, ma a sachapụbeghị nsị ya nahụ ya.E nwere ọgbọ nke anya ya dị oké elu, nke anya ya nke na-enwu gbaa dị elu.E nwere ọgbọ nke ezé ya bụ mma agha, nke ọkpụkpụ agba ya bụ mma e ji egbu anụ, irichapụ ndị nọ nahụhụ nụwa, irichapụkwa ndị ogbenye netiti ụmụ mmadụ.Etu mụrụ ụmụ abụọ ndị na-ebe, sị: Nye m! Nye m! E nwere ihe atọ afọ na-adịghị eju eju, ee, ihe anọ na-adịghị asị: O zuola!Shiol na akpa nwa e mechiri emechi, ala nke mmiri na-adịghị eju afọ, na ọkụ nke na-adịghị asị: O zuola!Anya nke na-akwa nna ya emo, nke na-elegharakwa irubere nne ya isiugoloọma nke ndagwurugwu ga-aghụpụta ya, ụmụ ugo ga-erikwa ya.E nwere ihe atọ na-atụ m nanya nke ukwuu, ee, ihe anọ nke m na-amatabeghị:ụzọ ugo neluigwe, ụzọ agwọ nelu oké nkume, ụzọ ụgbọ mmiri netiti oké osimiri na ụzọ nwoke nebe nwa agbọghọ nọ.Otú a ka ụzọ nwaanyị na-akwa iko dị: o riwo ihe ma hichaa ọnụ ya, ọ sịwokwa: Ọ dịghị ihe ọjọọ m mere.Ihe atọ emewo ka ụwa maa jijiji, ihe anọ ekweghịkwa ya odidi:ohu, mgbe ọ na-achị dị ka eze, na onye iberiibe, mgbe o nwere ihe oriri na-ezuru ya;nwaanyị a kpọrọ asị, mgbe a lụụrụ ya, na nwaanyị na-eje ozi, mgbe ọ nọchiri nne ya ukwu.E nwere ihe anọ kasị nta nụwa, ma amamihe ha nwere bụ nke ha bu pụta ụwa:ndanda bụ ndị na-adịghị ike, ma ha na-akwadebe ihe oriri ha nọkọchị;ewi nkume bụ ndị na-adịghị ike, ma nelu nkume dị elu ka ha na-ewu ụlọ ha;igurube enweghị eze, ma ha niile na-aga nìgwè nìgwè;agụ ụlọ na-agagide aka nihe, ọ na-anọkwa ná nnukwu obí eze.E nwere ihe atọ na-eme nke ọma notú ha si agba ọsọ, e nwekwara ihe anọ na-aga ije nganga:ọdụm, anụ kasị ike netiti anụ ọhịa, nke na-adịghịkwa alaghachi azụ nihu onye ọ bụla;nkịta ntá ma ọ bụ mkpi, na eze nke nwere ìgwè ndị agha bụ ndị ya.Ọ bụrụ na i mewo omume nzuzu site nibuli onwe gị elu, ọ bụrụkwa na i tinyewo uche gị ime ya, kpuchie aka nọnụ.Nihi na ọ bụ ịkpagharịsi mmiri ara ehi ike na-eme ka e nweta mmiri ara ehi rahụrụ arahụ, ọ bụ ịpịsi aka ike nimi na-akpata ọzọimi, ọ bụkwa iwe iwe na-akpata esemokwu. 